CELEX: 32013D0282
Language: da
Date: 2013-06-11 00:00:00
Title: 2013/282/EU: Kommissionens gennemførelsesafgørelse af 11. juni 2013 om ændring af beslutning 2006/784/EF for så vidt angår formlen for en godkendt metode til klassificering af svinekroppe i Frankrig (meddelt under nummer C(2013) 3437)

13.6.2013   
            
            
               DA
            
            
               Den Europæiske Unions Tidende
            
            
               L 161/10
            
         KOMMISSIONENS GENNEMFØRELSESAFGØRELSE
   af 11. juni 2013
   om ændring af beslutning 2006/784/EF for så vidt angår formlen for en godkendt metode til klassificering af svinekroppe i Frankrig
   (meddelt under nummer C(2013) 3437)
   (Kun den franske udgave er autentisk)
   (2013/282/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra m), sammenholdt med artikel 4, og
   ud fra følgende betragtninger:
   
               (1)
            
            
               Ved Kommissionens beslutning 2006/784/EF af 14. november 2006 om godkendelse af metoder til klassificering af svinekroppe i Frankrig (2) blev der godkendt syv metoder til klassificering af svinekroppe i Frankrig.
            
         
               (2)
            
            
               Frankrig har anmodet Kommissionen om at godkende udskiftningen af den formel, der anvendes i »CSB Image-Meater«-metoden til klassificering af svinekroppe på fransk område, da den nuværende klassificeringsmetode kræver teknisk tilpasning. Frankrig har fremlagt en detaljeret beskrivelse af dissektionsforsøget og har angivet de principper, som denne nye metode er baseret på, resultaterne af dissektionsforsøget og de ligninger, der er anvendt til at vurdere procentindholdet af magert kød i den protokol, som er fastsat i artikel 23, stk. 4, i Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for slagtekroppe af voksent kvæg, svin og får og for indberetning af priser (3).
            
         
               (3)
            
            
               En gennemgang af anmodningen har vist, at betingelserne for godkendelse af denne nye formel er opfyldt. Denne formel bør derfor godkendes i Frankrig.
            
         
               (4)
            
            
               Beslutning 2006/784/EF bør derfor ændres i overensstemmelse hermed.
            
         
               (5)
            
            
               Ændringer af apparatet og klassificeringsmetoden bør kun tillades, hvis de er udtrykkeligt godkendt ved en gennemførelsesafgørelse vedtaget af Kommissionen.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE AFGØRELSE:
   Artikel 1
   Bilaget til beslutning 2006/784/EF ændres som angivet i bilaget til nærværende afgørelse.
   Artikel 2
   Denne afgørelse er rettet til Den Franske Republik.
   
      Udfærdiget i Bruxelles, den 11. juni 2013.
      
         
            På Kommissionens vegne
         
         Dacian CIOLOȘ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 318 af 17.11.2006, s. 27.
   
      (3)  EUT L 337 af 16.12.2008, s. 3.
   
      BILAG
      I del 6 (CSB Image-Meater) i bilag til beslutning 2006/784/EF affattes punkt 2 og 3 således:
      
         
                     »2.
                  
                  
                     CSB Image-Meater består navnlig af et videokamera, en pc udstyret med et billedanalysekort, en skærm, en printer, en styremekanisme, en målemekanisme og grænseflader. De fire Image-Meater variabler måles alle på flækningslinjen; de målte værdier omdannes af en central enhed til et beregnet indhold af magert kød i procent.
                  
               
                     3.
                  
                  
                     Svinekroppens indhold af magert kød beregnes efter følgende formel:
                     
                        
                     hvor:
                     
                                 Ŷ =
                              
                              
                                 det beregnede indhold af magert kød i svinekroppen i procent
                              
                           
                                 G3 —
                              
                              
                                 det mindste fedtlag (inklusive svær) over gluteus medius-musklen (i mm)
                              
                           
                                 G4 —
                              
                              
                                 det gennemsnitlige fedtlag (inklusive svær) over de fire lændehvirvler (benævnt Va, Vb, Vc, Vd) (i mm)
                              
                           
                                 M3 —
                              
                              
                                 den mindste muskeltykkelse mellem det forreste punkt på gluteus medius-musklen og den dorsale del af rygmarvskanalen (i mm)
                              
                           
                                 M4 —
                              
                              
                                 den gennemsnitlige muskeltykkelse over de fire lændehvirvler (benævnt Va, Vb, Vc, Vd) (i mm).
                              
                           Formlen gælder for kroppe på mellem 45 og 125 kg.«